|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-174/2017-02/409.10.2017. годинеНемањина 22-26 Б е о г р а д |

**Одговор 1 на захтев за додатне информације или појашњења у вези са припремањем понуде**

 У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 1 на захтев за додатним информацијама или појашњењима у вези са припремањем понуде у поступку јавне набавкем мале вредности – Услуге штампања и пратеће услуге, број јавне набавке ЈНМВ-40/2017.

**Питање 1: -** У вези обрасца понуде скрећемо пажњу да су у једном обрасцу набројани промотивни материјали као што су хемијске оловке, беџеви, ролл уп банери заједно са штампаним материјалом ковертама, дипломама, брошурама што представља флагрантно кршење члана 77. став 6. ЗЈН. Као доказ/е наведеног указујемо на следеће:

Комплетан рекламни материјал је спојен заједно са штампаним материјалом како би једном понуђачу направили услове које му одговарају а дискриминисали остале учеснике.“ представља директно кршење члана 77. став 2. тачка 1). Наведени закључак црпимо из изворног и циљног тумачења које је изнела Управа за јавне набавке (у даљем тексту: УЈН), има за последицу повреду начела обезбеђивања конкуренције (члан 10. ЗЈН), коришћењем дискриминаторских услова, што је управо случај у предметној набавци.

 Предлог: Изменити конкурсну документацију у том делу на начин да се обезбеди конкуренција, односно раздвојити рекламни од штампаном материјала по партијама и дефинисати услове за обе партије засебно како би се уклопили са тумачењем УЈН у том погледу и наведеним Решењем Републичке комисије.

**Одговор 1:** Наручилац је у техничкој спецификацији у предметном поступку јавне набавке мале вредности -Услуге штампања и пратеће услуге ЈНМВ 40/2017, дефинисао услуге за којима има потребу, чиме никако није ограничио ниједног понуђача да самостално или заједнички наступи или буде подизвођач у предметној набавци.

Услуге штампања се између осталог односе и на поменуте хемијске оловке, беџеве и рол уп банере које може да изврши већина понуђача на тржишту чија је делатност штампање материјала и која не ограничава понуђача да изврши предметну набавку у оквиру своје делатности.

**Питање 2:** Када поредимо и посматрамо све додатне услове као једну целину посебно се намеће чињеница да се приликом формулисања, ма ког додатног услова, мора кренути од позитивних прописа и од логичког и циљног тумачења истих, те тако када тумачимо одредбе које се односе на прописивање додатних услова, без изузетка, морамо сваки прописани услов посматрати кроз призму члана 11. став 2. Правилника, односно од тога да нас исти упућује на условно и изузетно прописивање додатних услова, у смислу да се исти прописују само и у случајевима када су неопходни за оцену способности понуђача. Другим речима, они као изузетак не треба да буду супротни сврси, већ морају бити јасни, недвосмислени и у логичкој вези са предметом набавке. Даље закључујемо да законодавац није прописао могућност одређивања додатних услова као вид дисквалификације потенцијалних понуђача (како су очигледно постављени у предметној КД) већ као начин да, уколико је то потребно, се предвиђањем одређеног капацитета сразмерног предмету набавке подупру тржишне активности и подстакну учесници на учешће и заједничко деловање, а све то у циљу сврсисходне и у складу са једним антикорупционашким законом какав је ЗЈН, утроше средства буџета. Зато вас и на самом крају молимо да све наводе узмете у обзир и конкурсну документацију сачините на начин који омогућава понуђачима да поднесу прихватљиву понуду, односно да иста не дискриминише, не условљава, не ограничава конкуренцију, не доводи понуђаче у неједнак положај и да поседује критеријуме и услове који не дискриминишу и који су у логичкој вези са предметом јавне набавке.

**Одговор 2:** Сви додатни услови дефинисаниу предметној јавној набавци дефинисани су са минималним захтевима, како би Наручилац обезбедио сигурно извршење предметне јавне набавке и био сигуран да ће будући Добављач несметано и правовремено изврашавити уговорене обавезе у складу са захтевима из Конкурсне документације и неопходно је обезбедити сигурност у пословању која ће моћи одговорити захтевима Наручиоца у погледу сигурности и квалитета пружања предметне услуге.

Наручилац је у складу са чланом 76. став 6. ЗЈН све додатне услове дефинисао тако да су они у логичкој вези са самим предметом набавке и при том одредио минимуме за њихово испуњење како би свако заинтересовано лице које се бави овом делатношћу могло да учествује у постпку јавне набавке самостално, као подизвођач или као учесник у заједничкој понуди.

Смисао одређивања додатних услова јесте да наручилац буде сигуран да ће уговор закључити са понуђачем који има капацитете да успешно реализује предметни уговор. Обавеза да додатни услов не дискриминишу понуђаче не значи да постављене услове може и мора да испуни сваки понуђач који се бави предметном јавном набавком, већ је смисао одређивања тих услова да у поступку учествују само понуђачи који су за то заиста квалификовани и способни.